TRUE ออกหุ้นกู้ 4 ชุด ดอกเบี้ย 3.50-4.55% ขายนักลงทุนทั่วไป 10-12 พ.ค.นี้
TRUE ยื่นข้อมูลต่อ ก.ล.ต. เพื่อขอออกหุ้นกู้ จำนวน 4 ชุด ดอกเบี้ย 3.50-4.55% ขายนักลงทุนทั่วไป 10-12 พ.ค.นี้ ด้าน “ทริสเรทติ้ง” จัดอันดับเครดิตบริษัทฯและหุ้นกู้ของบริษัทฯ ในระดับ BBB+ แนวโน้ม "คงที่"
27 เม.ย. 2564

นางสาวยุภา ลีวงศ์เจริญ หัวหน้าคณะผู้บริหารกลุ่ม ด้านการเงิน บริษัท ทรู คอร์ปอเรชั่น จำกัด (มหาชน) หรือ TRUE กล่าวว่า บริษัทยื่นแบบแสดงรายการข้อมูลการเสนอขายหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกหุ้นกู้ครั้งที่ 4/2564 เสนอขายต่อนักลงทุนทั่วไป (Public Offering) จำนวน 4 ชุด อายุ 3 ปี ถึง 5 ปี 9 เดือน เพื่อจะนำเงินที่ได้จากการขายหุ้นกู้ในครั้งนี้ไปใช้ในการลงทุนหรือขยายกิจการของบริษัท ชำระคืนหนี้หุ้นกู้และ/หรือเงินกู้ยืมที่จะครบกำหนดของบริษัทฯ ส่วนที่เหลือจะใช้เป็นเงินทุนหมุนเวียน
บริษัท ทริสเรทติ้ง จำกัด จัดอันดับเครดิตบริษัทฯและหุ้นกู้ของบริษัทฯ ในระดับ BBB+ แนวโน้ม “คงที่” เมื่อวันที่ 8 เมษายน 2564
ทั้งนี้ บริษัทเตรียมเสนอขายห้นกู้ดังกล่าวในวันที่ 10-12 พฤษภาคม 2564 หุ้นกู้ บมจ.ทรู คอร์ปอเรชั่น ครั้งที่ 4/2564 จ่ายดอกเบี้ยทุก 3 เดือนตลอดอายุหุ้นกู้ จำนวนจองซื้อขั้นต่ำ 100,000 บาท และทวีคูณครั้งละ 100,000 บาท อัตราดอกเบี้ยหุ้นกู้จำนวน 4 ชุด ดังนี้
พร้อมกันนี้ ทรู เข้าใจและห่วงใยความปลอดภัยด้านสุขอนามัยของผู้ลงทุน ในช่วงสถานการณ์ที่มีการแพร่ระบาดของโรคโควิด-19 จึงได้เพิ่มช่องทางการจองซื้อหุ้นกู้ อำนวยความสะดวกให้นักลงทุนสามารถจองซื้อหุ้นกู้ทั้ง 4 ชุดผ่านระบบออนไลน์หรือแอปพลิเคชันของธนาคารกรุงเทพ ธนาคารกสิกรไทย ธนาคารไทยพาณิชย์ และธนาคาร ซีไอเอ็มบี ไทย